गद्दाफी को मारने के प्रयास में नाटो : शावेज  
वेनेजुएला के राष्ट्रपति ह्यूगो शावेज ने नाटो पर आरोप लगाया गया है कि वह उनके दोस्त गद्दाफी को मारना चाहता है।
वेनेजुएला के राष्ट्रपति ह्यूगो शावेज ने उत्तर अटलांटिक संधि संगठन (नाटो) पर आरोप लगाया गया है कि वह उनके दोस्त और लीबियाई नेता मुअम्मर गद्दाफी को मारना चाहता है।  त्रिपोली में गद्दाफी के अवासीय परिसर पर बमबारी का हवाला देते हुए शावेज ने कहा, आप सभी जानते हैं कि गद्दाफी हमारे मित्र हैं, लेकिन यहां कोई दोस्ती का वास्ता नहीं है। इस तरह से बमबारी करने का अधिकार किसके पास है? वे गद्दाफी को मारने के प्रयास में हैं।   उन्होंने कहा, गद्दाफी के हर कदम से हम सहमत नहीं हैं, लेकिन उनके ऊपर बम गिराने का अधिकार किसे है? कारोबारी प्रतिष्ठानों, एक अस्पताल और एक विश्वविद्यालय पर भी बमबारी की गई है। यह सब सत्ता परिवर्तन कराने के लिए हो रहा है। शावेज का कहना है कि लीबिया में विदेशी हस्तक्षेप का मकसद सिर्फ वहां की तेल संपदा पर कब्जा करना है।